ኣብ [መንጎ] ህይወትን ሞትን እዩ ዘሎ" ዝብል ምላሽ'ዩ ሂቡ። መንግስቲ ኢትዮጵያ፡ ድሕሪ ኣርባዕተ መዓልቲ ስእሊ ናይቲ ንጀነራላት ቀቲሉ ዝበሎ ጥርጡር ኣውጺኡ። ካብ ሰራዊት ምክልኻል፣ ዓቃቢ ሕጊ ፌደራል፣ ኤጀንሲ ድሕነትን መረዳእታን ከምኡ'ውን ፖሊስ ፌደራል ዝተዋጽአ ሓይሊ ዕማም ብምጥያስ ድማ፡ ብ20 ሰነ 2011 ዓ.ም፡ እቶም ጀነራላት፡ መሳፍንት ጥጋቡ መኮንን ብዝተባህለ ሓለቓ ዓሰርተ ወተሃደር ከም ዝተቐትሉ ብምርግጋጽ፡ "እዚ መጥቃዕቲ ዝፈጸመ ውልቀ ሰብ ብሓይልታት ጸጥታ ፌደራል ቖሲሉ ኣብ ቀይዲ ውዒሉ ኣሎ" ዝብል መግለጺ ተዋሂቡ። ካብታ ቕትለት እቶም ላዕለዎት ሰበ ስልጣንን ጀነራላትን ዝተፈጸመላ ዕለት ጀሚሩ ድማ፡ 255 ሰባት ተኣሲሮም'ዮም ክብል እንከሎ፡ እቶም 212 ኣብ ኣምሓራ፡ 43 ድማ ኣብ ኣዲስ ኣበባ ምኻኖም ገሊጹ። ብተወሳኺ፡ ክልተ መትረየስ፣ 27 ከላሽንን ብርክት ዝበለ ብረትን ኣብ ቀይዲ ከም ዝወዓለ እቲ ግብረ ሓይሊ ሓቢሩ። ኣብ ስነ ስርዓት ቀብሪ ዝተልዓሉ ስምዒታት 19 ሰነ 2011 ዓ.ም፡ ህዝብታት ትግራይን ኣምሓራን፡ በቲ ዝተፈጸመ ቕትለት ሰበ ስልጣን መንግስቲ ንዝሰኣኑዎም ደቆም ክቐብሩ ውዒሎም። ኣስክሬን እቶም ብሓባር ዝተቐትሉ ጀነራላት ናብ መቐለ ክኣቱ እንከሎ፡ 10 ኪሎ ሜትር ኣብ ዝኸውን ጽርግያ ብዓሰርተታት ኣሽሓት ዝቑጸር ህዝቢ'ታ ከተማን ከባቢኣን ተኣኪቡ ነይሩ። ኣብቲ ዕለት፡ ቀዳማይ ሚኒስተር ኢትዮጵያ ኣብዪ ኣሕመድ፡ ዕላማ እቶም ቐተልቲ፡ "ንሃዋርያት እቲ ለውጢ ብምቕታል ነቲ ለውጢ ደው ምባል፣ ብኻልእ ወገን ህዝብና ዝተጋገየ ምስሊ ሒዙ ነንሓድሕዱ ከይተኣማመን ምግባር፣ ብሳልሳይ ደረጃ ድማ ሞራልን ክብርን ሓይልታት ጸጥታ ብምትንካፍን ሓድነቱ ብምክፍፋልን ሃገር ናብ ሓደጋ ምቅላዕ'ዩ" ዝብል መግለጺ ሂቡ። ንሱ ዋላኳ ብኸምዚ መገዲ ሓዘኑ እንተገለጸ፤ እቶም ጀነራላት ካብ ዝሞቱ ኣትሒዙ፡ ኣብ ትግራይ ኣብ ልዕሊ መንግስቲ ፌደራል ዘሎ ጥርጣረን ሕርቃንን ብስሩዕን ዘይስሩዕን ሚዲያታት ክንጸባረቕ ጸኒሑ። እቲ ኣስክሬን ካብ ዝኣተወላ ለይቲ ጀሚሩ ክሳብ ስነ ስርዓት ቀብሮም ዝፍጸም ድማ፡ ናብ ቀዳማይ ሚኒስትር ኣብዪን መሪሕነቱን ዘነጻጸሩ፡ ናይ ተቓውሞ ቃላትን ድምጽታትን ይስምዑ ነይሮም። ኣስክሬን ጀነራል ሰዓረ መኮንን ሜጀር ጀነራል ገዛኢ ኣበራን ኣብ ቤተ ክርስቲያን ቅዱስ ገብርኤል መቐለ ክዓርፍ እንከሎ፡ ንኤታማጆር ሹም ሓይልታት ምክልኻል ሰራዊት ኢትዮጵያ ነበር ጀነራል ሰዓረ መኮነን መዘከርታ ሓወልቲ ቖይምሉ። ኣብ ትውልዲ ኸባቢ ዝኾነ ኣብ ላሊበላ ሞት ብርጋዴር ጀነራል ኣሳምነው ጽጌ ምስ ተሰምዐ፡ ነበርቲ ሰንቢዶምን ሓዚኖምን ከም ዝነበሩ ንቢቢሲ ይገልጹ ነይሮም። በዚ ምኽንያት፡ ኣብ ልዕሊ መንግስቲ ቑጥዐ ኣሕዲሮም ኣስክሬኑ ክለኣኸሎምን ኣብ ላሊበላ ክቕበርን ኣለዎ ስለ ዝበሉ፡ እቲ ጀነራል፡ ብነፋሪት ናብ ላሊበላ ክለኣኽ እንከሎ፡ እቲ ዝተለኣኸ ኣስክሬን ናቱ ምዃኑ ንምርግጋጽ ኸፊቶም ነቲ ሳንዱቕ ከፊቶም ርእዮም እዮም ተቐቢሎምዎ። ነቲ ኣስክሬን ዓጂቡ ዝኸደ ዋላ ሐዓደ ናይ መንግስቲ ኣካል ግን ኣይነበረን። መንግስቲ፡ ብርጋዴር ጀነራል ኣሳምነው ጽጌ ኣዋሃሃዲ እቲ ቕትለት እዩ ኢሉ ክኸሶ ከሎ፡ ነበርቲ ላሊበላ ግን፡ "ኣሳምነው ከምዚ ዓይነት ተግባር ኣይፍጽምን .
